Farg‘ona viloyatining Qo‘qon shahrida yangi savdo markazi ish boshladi. Bu haqda O‘zA xabar bermoqda. Markazda xaridorlarga zamonaviy andozalar asosida xizmat ko‘rsatish uchun barcha sharoit yaratilgan. Oziq-ovqat, qishloq xo‘jaligi mahsulotlari va barcha turdagi uy-ro‘zg‘or buyumlari savdosi tashkil etildi. Markaz faoliyat boshlashi bilan 40 nafar yoshlar doimiy ish o‘rniga ega bo‘ldi.